**Donatas Nakrošius**| Asmeniniai duomenys |
| --- |
| Gimimo data | 1991 m. vasario 17 d. (32 metai) |
| Gimimo vieta | Panevėžys, Lietuva |
| Ūgis | 1,87 m |
| Klubai |
| Dabar žaidžia | Naujojo Targo „NKP Podhale" |
| **Pozicija** | gynėjas |
| Jaunimo klubai |
| ???????? | Panevėžio FA  Ekranas-2 |
| Profesionalūs klubai\* |
| 2009–20102010–20122012–20132013201420142015–20172017–20182018–20192019–20202020–20232023- | FK Kauno JėgeriaiFBK KaunasŽešuvo „Stal"Klaipėdos „Atlantas"Opolės „Odra"FK Klaipėdos GranitasVaršuvos „Polonia"MKS KluczborkGrudziondzo „Olimpia" Lenčnos „Górnik"Krokuvos „Garbarnia"Naujojo Targo „NKP Podhale" | 0? 0(?)0? 0(?)34 0(1)03 0(1)14 0(1)13 0(0)29 0(1)29 0(2)20 0(0)12 0(2)62 0(4)0 |
| Nacionalinė komanda\*\* |
| 200720102011–2013 | U-17 rinktinėU-19 rinktinė  U-21 rinktinė | 020(0)01 0(0)11 0(2) |
| \* Skaičiuojama tik pasirodymai ir įvarčiai vietinėje lygoje Duomenys 2022 m. kovo 10 d..
\*\* Nacionalinės komandos pasirodymų irįvarčių duomenys 2022 m. sausio 9 d.. |

**Donatas Nakrošius** (g. 1991 m. vasario 17 d.) – Lietuvos futbolininkas, gynėjas. Atstovavo Lietuvos jaunimo rinktinėms. Eilę metų žaidžia Lenkijoje.

Žaidėjo karjera
---------------

Panevėžio futbolo akademijos auklėtinis. Dalyvavo Lietuvos jaunių sporto mokyklų ir klubinių komandų aukščiausiosios lygos „Ežio" taurės
čempionate.

Lietuvoje profesionalo karjerą pradėjo Kaune. 2009–2010 m. žaidė Kauno Jėgeriuose, o nuo 2010 m. FBK Kaunas.

Nuo 2012 m. atstovavo Žešuvo „Stal" klubui Lenkijoje. Tuo metu klubas žaidė Antroje lygoje (trečia pakopa).

Trumpam grįžo į Lietuvą ir 2013 m. žaidė Klaipėdos „Atlante". 2013 m. rugpjūčio 9 d. rungtynėse prieš Tauragės „Taurą" pasižymėjo pelnydamas įvartį. 83 minutę rezultatas tapo 5-0 ir nebepakito. Daugiau laiko žaisdavo „Atlanto" dublerių ekipoje, kuri rungtyniavo dublerių lygoje.

2014 m. išvyko į Opolės „Odra". Pirmoje sezono pusėje žaidė trečioje lygoje (ketvirta pakopa).

Grįžo į Lietuvą 2014 m. vasarą ir antroje sezono pusėje žaidė FK Klaipėdos Granitas. 2014/15 m. LFF taurės turnyre susitiko su „Atlanto" klubu ir pralaimėjo 0:3. Šiose rungtynėse Donatas Nakrošius įsimušė įvartį į savo vartus. Pastarasis klubas ir jo vadovai vėlėsi į sutartų rungtynių pardavinėjimus, tad netrukus Donatas Nakrošius paliko klubą ir išvyko į Lenkiją.

2015 m. kovo mėn. pranešta, kad atstovaus Varšuvos „Polonia" klubui.

2017 m. liepos 11 d. paskelbta, kad žaidėjas perėjo į MKS Kluczbork.

2018 m. birželio 26 d. pranešta, kad tapo Grudziondzo „Olimpia" žaidėju.

2019 m. vasario mėn. perėjo į Lenčnos „Górnik".

Nuo 2020 m. sausio mėn. atstovavo Krokuvos „Garbarnia" klubui. 2021 m. birželio 29 d. pranešta, kad su žaidėju sudaryta nauja sutartis, kuri galios dvejus metus.

Asmeninis gyvenimas
-------------------

Jo tėvas žaidė rankinį, o vaikystėje ir jaunystėje Donatas Nakrošius labiau domėjosi krepšiniu. Vėliau pradėjo lankyti futbolo treniruotes.

2012 m. išvyko tęsti karjeros į Lenkiją, į Žešuvo „Stal" futbolo klubą. Žešuvo mieste, kurio klubui tuo metu atstovavo, susipažino su savo būsima žmona Kasia. Turi sūnų.

Apie Latvijos ir Lietuvos futbolo klubus yra pasakęs, kad didžiausia jš problema tame, kad arba jie neturi pinigų ir rėmėjų, arba turėdami nemoka jais tvarkytis.

Pasiekimai
----------

su Klaipėdos „Atlantu"
* Antra vieta: 2013 m. A lygoje

Rinktinės
---------

Savo laiku buvo kviečiamas į U-17, U-19 ir U-21 rinktines.

* 2007 m. pakviestas į U-17 rinktinę ir žaidė prieš Izraelį ir serbus.
* 2012 m. rugpjūčio 15 d. pelnė įvartį rungtynėse prieš Suomijos U-21 rinktinę. Lietuviai palaužė varžovus rezultatu 4-3.

Šaltiniai
---------

1. ↑
2. ↑
3. ↑
4. ↑   Archyvuota kopija 2022-01-09 iš Wayback Machine projekto.
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑

Nuorodos
--------

* SOCCERWAY
* Transfermarkt
* footballdatabase.eu
* 90minut.pl
* alyga.lt
* lietuvosfutbolas.lt